Bayî

Li bayî (do latén bajulivus) esteut tins di l' Ancyin Redjime li rprezintant di l' otorité do rwè ou do prince, avou l' tchedje di fé apliker li djustice eyet di contrôler l' administråcion e s' no.

Li djuridiccion k' on bayî end a l' tchedje si lome on bayaedje.

En Inglutere li mot (bailiff en inglès) esteut eployî po les oficîs do rwè. Li tite est co eployî po des wårdeus d' tchesteas, come li hôt bayî di Westminster, li bayî do tchestea d' Douve, evnd.

Ezès iyes anglo-normandes li tchedje di bayî egzistêye co, c' est l' oficî civil dins tchaeke des iyes. Il est lomé po rwè ou pal royinne d' Inglutere, et sovint dmeure e posse tote si veye. I rprezinte li corone dins totes les afwaires civiles. C' est nén oblidjî k' i soeye èn ome di lwè, mins å pus sovint il est tchoezi emey les mimbes do bårea d' l' iye.
Les iyes sont totes dizo l' bayaedje (bailiwick en inglès) di Guernsey, såf l' iye di Djersey k' est on bayaedje da sinne.

El Sicôsse, li bayî esteut lomé bailie, ey e francès bailli.

Categoreye:Ancyin Redjime